स्तिना ब्ल्याकस्तेनिउस

**एमा स्तिना ब्ल्याकस्तेनिउस** () (जन्म: ५ फेब्रुअरी १९९६), स्विडेनकी महिला फुटबल खेलाडी हुन्। उनी हाल स्विडेन महिला राष्ट्रिय टोली र दमल्सेभेन्स्कनको क्लब लिङ्सपिङ फुटबल क्लबका लागि अग्रपङ्क्तिको भूमिकामा मैदान उत्रने गर्दछिन्। उनले सन् २०११ देखि उनको गृह क्लब भद्स्तीना जिआइएफका लागि फुटबल खेल्न सुरु गरेकी थिइन्। उनले सन् २०१३ मा उक्त क्लब छोडि दमल्सेभेन्स्कनको उच्च प्रदर्शन गर्ने लिङ्सपिङ फुटबल क्लमा भित्रिएकी थिइन्।
उनले सन् २०१६ मा, लिङ्सपिङको साथ ओलम्पिक प्रतियोगितामा स्वर्ण पदक हात पार्न सफल भएकी थिइन् जुन क्लबको दोस्रो स्वर्ण पदक रहेको थियो। ब्ल्याकस्तेनिउसले स्भेन्सा कुपेनमा तीन पटक फाइनल खेल खेलिसकेकी छिन् भने जस मध्ये २ पटकको उपाधि (सन् २०१३/१४ र सन् २०१३-१५) हात पार्नका लागि उनले टोलीलाई मद्दत गरेकी थिइन्। टोलीले हात पार्न उनको सहयोग अतुलनीय रहेको थियो। जनवरी २०१७ देखि उनी, दुई वर्षे सम्झौता अनुरूप डिभिजन १ फिमिनिनमा खेल्ने क्लब मोन्टेपिलर एचएससीमा खेलेकी थिइन् भने जनवरी २०१९ देखि उनी पुन: लिङ्सपिङमा फर्कदै, अग्रपङ्क्तिको भूमिमा निर्वाह गरिरहेकी छिन्।

सन् २०१५ मा, उनले स्विडेनको महिला राष्ट्रिय टोली अन्तर्गतको समूह ख मा पर्दापण गरेकी थिइन्। उनले सन् २०१६ को रियो दि जेनेरियो ओलम्पिकमा पनि भाग जनाएकी थिइन्। सन् २०१९ को फिफा महिला विश्वकपमा उनी स्विडेनको प्रमुख खेलाडीको रूपमा रहेकी थिइन् र उनले टोलीलाई तेस्रो स्थान प्राप्त गर्न विभिन्न प्रकारले मद्दत गरेकी थिइन्। उनले पहिला स्विडेनको १७ वर्ष मुनिको महिला राष्ट्र टोलीका साथ युरोपेली उपाधि जित्नमा पनि सहयोग गरेकी थिइन्।

## निजीजीवन 
स्तिना ब्ल्याकस्तेनिउसको जन्म सन् १९९६ मा स्विडेनको सहर भद्स्तिनामा भएको थियो। उनको बुबाको नाम म्यानुस ब्ल्याकस्तेनिउस हो भने उनको आमाको नाम लिना विबर्ग हो। उनका एकजना दाई र एकजना बहिनी छिन्। उनले सानो उमेर छँदा नै विभिन्न खेलहरू प्रति रुची राखेकी थिइन्। उनले पहिला फुटबल, हेन्डबल र एथलेटिक्स खेल्ने गर्दथिन् भने सन् २०१३ सम्म उनी हेन्डबल खेल्ने गर्दथिन्।  उनले अर्थशास्त्र विषय लिएर पठनपाठन गरेकी थिइन्। सन् २०१५/२०१६ को हिँउदमा उनी लिङ्सपिङमा गएकी थिइन्।

## क्लब कार्यकाल 
### सन् २००२-२०१६: भद्स्तिना जिआइएफ र लिङ्सपिङ फुटबल क्लब 
उनले सन् २००२ मा, ६ वर्षको उमेर देखि नै भद्स्तिना जिआइएफमा खेल्न सुरु गरेकी थिइन्।  सन् २०११ को संस्करणमा, उनले क्लबका लागि तेस्रो स्तरको फुटबल प्रतियोगितामा खेल्दै १८ खेलहरूमा २१ गोल गर्न सफल भएकी थिइन् भने अर्को संस्करणमा उनले १७ खेलमा ३८ गोल गरेकी थिइन्। उनलाई वर्षको उत्कृष्ट खेलाडीको रूपमा पुरस्कृत पनि गरिएको थियो।

उनले सन् २०१३ मा, लिङ्सपिङसँग खेल्नका लागि तीन वर्से सम्झौतामा हस्ताक्षर गरेकी थिइन्। उनले १७ अप्रिल २०१३ मा, दमल्सेभेन्स्कनमा पहिलो खेल खेलेकी थिइन् जहाँ उनी ६८ अौँ मिनेटमा कोपर्बरग्स/योहतेबोर्यको विरुद्ध मैदान प्रवेश गरेकी थिइन्। सोही वर्षको मे २८ मा उनले रुसेनगोद विरुद्धको खेलमा पहिलो गोल गरेकी थिइन् जसमा टोली ३-१ को जित निकाल्न सफल भएको थियो। सोही संस्करणको अन्तिम ५ खेलमा उनले ६ गोल गर्न सफल भएकी थिइन्। समग्रमा उनले २० शृङ्खला खेलमा, ८ गोल र ३ सहायता गरेकी थिइन्। लिङ्सपिङ तेस्रो स्थानमा आएको थियो जसले गर्दा क्लब युइएफए महिला च्याम्पियन्स लिगमा छनोट भएको थियो। जनवरी २०१४ मा, उनले आफ्नो सम्झौतालाई थप ३ वर्षका लागि बढाएकी थिइन्।

दमल्सेभेन्स्कका लागि दोस्रो संस्करणमा उनको प्रदर्शन खस्किएको थियो। ९ अगष्ट २०१५ भएको फाइनल खेलमा टोली रुसेनगोदसँग आमने साम्ने भएको थियो जसमा टोलीले रुसेनगोदलाई २-० पाखा लगाएको थियो। उक्त खेलमा दुबै गोल उनको नाममा रहेको थियो। उक्त संस्करणमा उनले युइएफए महिला च्याम्पियन्स लिगमा पनि सहभागिता जनाउने अवसर प्राप्त गरेकी थिइन्। 
लिङ्सपिङ सिधै १६ को चरण लागि छनोट भएको थियो जसमा टोलीले आफ्नो पहिले खेल ८ अक्टोबर २०१४ मा खेलेको थियो। तथापि, टोली लिभरपुलसँग २-१ गोल अन्तरले पराजित हुन पुगेको थियो। उनले च्याम्पियन्स लिग भरि जम्मा चार खेल खेलेकी थिइन् तथापि गोल गर्नबाट भने चुकेकी थिइन्।

ब्ल्याकस्तेनिउसले सन् २०१६ को दमल्सेभेन्स्कनमा ५ गोल गरेकी थिइन्। उनले १५ जुन २०१६ मा, भित्सो जिआइके विरुद्ध ह्याट्रिक गरेकी थिइन् र टोलीले ८-० को फराकिलो जित निकालेको थियो। २ सेप्टेम्बर २०१६ को खेलमा पनि उनले ह्याट्रिक गरेकी थिइन्।

### सन् २०१७-२०१९: मोन्टेपिलर एचएससी 
सन् २०१६ को अन्त्यमा, ब्ल्याकस्तेनिउसले लिङ्सपिङसँग सम्झौता लम्ब्याउन नचाहेको जनाएकी थिइन्। उनलाई आफ्नो क्लबमा ल्याउनका लागि, ८ क्लबहरू जस्तै पेरिस सेन्ट-जर्मेन फिमिनिन, बायान मुन्छेन, चेल्सी आदीले प्रयास गरेका थिए। ३ जनवरी २०१७ मा, डिभिजन १ फिमिनिनको क्लब मोन्टेपिलर एचएससीले साढे दुई वर्षका लागि उनलाई क्लबमा भित्राएको घोषणा गरेको थियो। ब्ल्याकस्तेनिउसले मोन्टेपिलरसँगको पहिलो खेल ७ जनवरी २०१७ मा कुप दि फ्रान्समा खेलेकी थिइन्। मोन्टेपिलरले दोमन्त फुटबल क्लबसँग प्रतिस्पर्धा गरेको थियो जसमा क्लब १६-० को फराकिलो अन्तर सहित पराजित भएको थियो। उक्त खेलमा उनले ४ गोल गर्न सफल भएकी थिइन्। १२ मार्च २०१७ मा भएको क्वाटर फाइनल खेलमा, टोली सेन्ट-इतिनिसँग १-० ले पराजित हुँदै बाहिरिएको थियो।

३ सेप्टेम्बर २०१७ मा, ब्ल्याकस्तेनिउसले क्लबसँगको दोस्रो संस्करण दुई गोलबाट सुरु गरेकी थिइन् जहाँ टोलीले एल्बीलाई ७-० ले पराजित गरेको थियो।  उनले १० सेप्टेम्बर २०१७ मा, मोन्टेपिलरको ८-० को फराकिलो जितमा एक र २४ सेप्टेम्बर २०१७ मा, १-४ को जितमा एक गरी दुई गोल गरेकी थिइन्। चौथो चरणमा, ब्ल्याकस्तेनिउसले कुनैपनि गोल गर्न नसक्दा ओलम्पिके ल्योनाइससँग ५-० ले पराजित भएको थियो।

दुबै मोन्टेपिलर र ब्ल्याकस्तेनिउसले सन् २०१८/१९ को संस्करणमा राम्रो सुरुवात गरेका थिए। कुप दि फ्रान्समा उनले मोन्टेपिलरको लागि ३ गोल गरेकी थिइन्। टोलीले मिट्ज फुटबल क्लबलाई ११-० को भारि अन्तरका साथ पराजित गरेको थियो जसमा उनले ५ गोल गरेकी थिइन्।
२७ अक्टोबर २०१८ मा भएको लिलेसँगको खेलमा, उनले एक गोल गरेकी थिइन् जसमा खेल १-१ को बराबरीमा टुङ्गिएको थियो। उनले ४३ अौँ लिग खेलमा २६ गोल गरेकी थिइन्। १२ जनवरी २०१९ मा उनले मोन्टेपिलरसँग आफ्नो अन्तिम खेल खेलेकी थिइन्।

### सन् २०१९ - हाल: लिङ्सपिङ फुटबल क्लमा फिर्ता 
३० जनवरी २०१९ मा, लिङ्सपिङले उनलाई दुई वर्षको सम्झौता अनुसार क्लबमा ल्याएको पुष्टि गरेको थियो।

## अन्तर्राष्ट्रिय कार्यकाल 
### सन् २०१३-२०१६: युवा राष्ट्रिय टोली 
स्विडेनको १९ वर्ष मुनिको टोलीको रूपमा उनले 
सन् २०१५ मा भएको १९ वर्ष मुनिको युइएफए महिला च्याम्पियन्स लिग सहभागिता जनाएकी थिइन्। उनले उक्त प्रतियोगिता भरि ६ गोल गरेकी थिइन् जसमा उनले २ दुई गोल प्रतिद्वन्द्वी स्पेनको विरुद्धमा गरेकी थिइन्। ब्ल्याकस्तेनिउसले २७ अक्टोबर २०१५ मा, सन् २०१७ मा भएको युइएफए युरो छनोटमा स्विडेनको वरिष्ठ टोलीका तर्फबाट आफ्नो पहिलो खेल खेलेकी थिइन् जसमा टोलीलाई जिताउनका लागि उनले अहम् भूमिका निर्वाह गरेकी थिइन्। ब्ल्याकस्तेनिउसले स्वीडेको १७ वर्ष मुनिको टोलीका लागि १६ खेलहरू खेलेकी थिइन्। उनको लागि यो पहिलो पदक रहेको थियो। उनले टोलीका लागि ११ गोल गरेकी थिइन्।

सन् २०१६ को मध्य तिर, २० वर्ष मुनिको विश्वकपका लागि, उनलाई स्विडेनको २० वर्ष मुनिको टोलीमा स्थानान्तरण गरिएको थियो जसमा उनले पहिलो खेल पपुवा न्यु गिनीको विरुद्धमा खेलेकी थिइन्। उत्तर कोरियासँग पराजित भएको टोलीले आयोजक पपुवा न्यू गिनीलाई ६-० को फराकिलो गोल अन्तरले पराजित गरेको थियो जसमा उनले ४ गोल गरेकी थिइन्।

### सन् २०१५-हाल: राष्ट्रिय टोली 
स्तिना ब्ल्याकस्तेनिउसलाई स्वीडेको वरिष्ठ महिला टोलीमा नियुक्त गरिएको थियो। उनले टोलीको तर्फबाट आफ्नो पहिलो खेल सन् २०१७ मा भएको युरोपेली च्याम्पियनसिपको छनोट खेल डेनमार्कको विरुद्ध २७ अक्टोबर २०१५ मा खेलेकी थिइन्। उनलाई ७९ अौँ मिनेटमा मैदानमा प्रवेश गराइएको थियो र टोलीले १-० को जित निकाल्न सफल भएको थियो। उनले स्वीडेको लागि सन् २०१६ को ओलम्पिक छनोटमा पनि खेलेकी थिइन्। टोली सन् २०१६ ओलम्पिक खेलमा प्रवेश गर्न सफल भएको थियो।
 
८ अप्रिल २०१६ मा भएको, सन् २०१७ को युरोपेली च्याम्पियनसिपको छनोट खेलमा उनले स्विडेनको वरिष्ठ टोलीको तर्फबाट आफ्नो पहिलो गोल गरेकी थिइन् जसमा टोलीले स्लोभाकियालाई ३-० गोल अन्तरले पराजित गर्न सफल भएको थियो।  उनलाई सन् २०१६ को गृष्मकालिन ओलम्पिकमा भाग जनाउनका लागि टोलीमा आह्वान गरिएको थियो जसमा उनले अमेरिकाको विरुद्ध गोल गरेकी थिइन्। फाइनल खेलमा टोली जर्मनीसँग पराजित हुँदै रजत पदक प्राप्त गरेको थियो। ब्ल्याकस्तेनिउस र लोत्ता सिलिन प्रतियोगिताका अग्रणी गोलकर्ताका रूपमा रहेका थिए। उनले सन् २०१९ मा फ्रान्समा भएको महिला विश्वकपको लागि छनोट खेलमा उत्कृष्ट प्रदर्शन गर्दै टोलीलाई विश्वकपमा प्रवेश गराउनका लागि महत्त्वपूर्ण गोल गरेकी थिइन्। उनले स्विडेनको लागि पहिलो खेल चिलीको विरुद्ध खेलेकी थिइन् जसमा टोलीले २-० को जित दर्ता गरेको थियो। क्वाटर फाइनलमा उनले जर्मनीको विरुद्धमा १ गोल गरेकी थिइन् र टोलीलाई २-१ को जितमा सहयोग गरेकी थिइन्। उनले राष्ट्रको लागि ६ खेल खेल्दै दुई गोल गरेकी थिइन्।

## सन्दर्भ सामग्रीहरू 
## बाह्य कडीहरू 
*जानकारी पृष्ठ लिङ्सपिङ एफसीमा (स्विडेनीमा)
*

श्रेणी:स्विडेनी महिला फुटबल खेलाडीहरू
श्रेणी:स्विडेनी महिला अन्तर्राष्ट्रिय फुटबल खेलाडीहरू
श्रेणी:सन् १९९६ मा जन्म